Virgil Pîrvulescu, viceprimar al municipiului Rm. Vâlcea și candidat la primăria orașului la alegerile din 9 iunie a început campania electorală în Cartierul Arhitecților din Cisnădie.
Pîrvulescu și-a expus mesajele pe numeroase panouri publicitare și chiar a venit în Cisnădie să discute cu locuitorii cartierului de la marginea Sibiului, premisa fiind că mulți dintre ei încă au buletine de Vâlcea și vor vota în Rm. Vâlcea - anunta turnulsfatului.ro
”Ei au trebuit să plece din Vâlcea! De ce? Pentru că nu am putut să le oferim ceea ce își doreau! Anul acesta, pe 9 iunie, ei vor fi la urne. Pentru că acasă sunt în Râmnicu Vâlcea”, a transmis Virgil Pîrvulescu de pe trotuarul drumului dintre Sibiu și Cisnădie.
Estimările sunt că în Cartierul Arhitecților ar locui peste 10.000 de oameni, conform Asociației pentru Dezvoltarea Cartierului, o mare parte dintre aceștia provenind din Vâlcea.